Behind the Sun

"Behind the Sun" on Eric Claptoni üheksas stuudioalbum, mis ilmus 1985. aasta märtsis. Plaat sai nime ühest reast Muddy Watersi laulust "Louisiana Blues". Ühtlasi oli see ka esimene koostööprojekt Phil Collinsiga(ex Genesis). Erinevalt varasematest albumitest on siin palju süntesaatoreid ja trummimasinaid, mida mängivad Phil Collins, Ted Templemann, Peter Robinson, Michael Omartian, James Newton Howard, Chris Stainton ja Greg Phillinganes. Ka Clapton ise mängib üheksandas loos "Never Make You Cry" Rolandi kitarrisüntesaatorit. Ning samas on sellel plaadil Claptoni kitarrimängu jälle sama palju nagu Creami aegadel, sest peaaegu kümme aastat oli ta hoidunud natuke tagaplaanile, oli lihtsalt üks liige bändis. Oma autobiograafias on ta kirjeldanud selle plaadi salvestusperioodi järgmiselt:"...Tegelikult läheb kõik nii hästi, et see võiks kesta igavesti!... . Kuid eraelus ei olnud kõik nii pilvitu. Abielu Pattie Boydiga oli karile jooksmas ja see andis ainest enamikule tema loodud lauludele: "She’s Waiting", "Same Old Blues" ja "Just Like a Prisoner". Eriti on mehe hingevalu tunda plaadi viimase loos “Behind the Sun”, kus ta mängib kitarri ja laulab ning lisaks temale on ainult Phil Collins süntesaatoril. Lindistuse lõpetades tegi Clapton väikese "kõrvalehüppe", lindistades ja tuuritades koos Roger Watersiga (ex Pink Floyd) albumi "The Pros and Cons of Hitch Hiking" raames. Saabunud tagasi Inglismaale tabas Claptonit paras vapustus, sest Warner Bros. oli tema plaadimaterjali tagasi saatnud põhjendusega, et see ei sisaldavat küllaldaselt hittsingleid. Stuudio oli mures[küsitav] eelmise albumi "Money and Cigarettes" kehvade müüginumbrite pärast ja esitas omad nõudmised. Claptoni enda sõnul oli see "…esimene kord üldse, mil mulle kui muusikule ära öeldi". Üheks nõudmiseks oli, et Clapton peab plaadile lisama Texase laulukirjutaja, Jerry Lynn Williamsi, kolm laulu: "See What Love Can Do", "Something’s Happening" ja "Forever Man". Sellega oli mees nõus ja sõitis Los Angelesse. Seal ootasid teda ees stuudio veteranprodutsendid Lenny Waronker ja Ted Templeman ning suurepärased muusikud Steve Lukather – kitarr (ex Toto), Jeff Porcaro – trummid (ex Toto), Jamie Oldaker – trummid, Nathan East – basskitarr ja Greg Philliganes – klahvpillid. Nii lindistati nimetatud laulud, kuid need ei väljendanud siiski neid tundeid ja püüdlusi, mis Clapton tahtis oma originaalmaterjaliga edasi anda. Albumi ilmumisele järgnes turnee, mille käigus esineti ka esimesel "Live Aidi" 1985. aasta kontserdil Philadelphias. Esitamisele tulid lood "She’s Waiting", "White Room" ja "Layla". Video laulule "Forever Man" oli MTV-s populaarne, sisaldades stseeni, kus üks kaamera kukkus juhuslikult operaatorivankrilt maha. "Same Old Blues" kasutati turneel "After Midnight" ja mitmel hilisemalgi tuuril. "She's Waiting" – 4:55 (Eric Clapton, Peter Robinson) "See What Love Can Do" – 3:58 (Jerry Lynn Williams) "Same Old Blues" – 8:15 (Clapton) "Knock on Wood" – 3:19 (Eddie Floyd, Steve Cropper) "Something's Happening" – 3:23 (Williams) "Forever Man" – 3:13 (Williams) "It All Depends" – 5:05 (Clapton) "Tangled in Love" – 4:11 (Marcy Levy, Richard Feldman) "Never Make You Cry" – 6:06 (Clapton, Phil Collins) "Just Like a Prisoner" – 5:29 (Clapton) "Behind the Sun" – 2:13 (Clapton) "Loving Your Lovin'" – saab kuulda filmi "Wayne’s World" soundtrackil "Heaven Is One Step Away" – saab kuulda filmi “Back to the Future” soundtrackil ja lisati kogumikku "Crossroads Box" "Too Bad" – lisati kogumikku "Crossroads box" "Jailbait" – ilmus singli "She's Waiting" B-poolel "You Don't Know Like I Know" – ilmus ainult Austraalias "One Jump Ahead of the Storm" – ilmumata Eric Clapton – kitarrid, laul, Rolandi kitarrisüntesaator Lindsey Buckingham (ex Fleetwood Mac) – kitarr Phil Collins – süntesaator, löökpillid, trummid, taustalaul, Fender Rhodes, Simmonsi trummid James Newton Howard – süntesaator Peter Manning Robinson – süntesaator Marcy Levy – taustalaul Jerry Lynn Williams – taustalaul Lenny Castro – löökpillid Ray Cooper – löökpillid Donald "Duck" Dunn – basskitarr Nathan East – basskitarr, taustalaul Steve Lukather (ex Toto) – kitarr Shaun Murphy – taustalaul Michael Omartian – süntesaator Jamie Oldaker – trummid, taustalaul Jeff Porcaro (ex Toto) – trummid (lood 2 ja 6) Greg Phillinganes – süntesaator, taustalaul John "J.R." Robinson – trummid Peter Robinson – süntesaator Chris Stainton – süntesaator, klaver, orel ja Fender Rhodes Ted Templeman – löökpillid Eestikeelne autobiograafia, lk 224 kirjastus Olion 2009 Allmusic ülevaade Eestikeelne autobiograafia, lk 217 kirjastus Olion 2009 Eestikeelne autobiograafia, lk 218 kirjastus Olion 2009 album "The Pros and Cons of Hitch Hiking Eestikeelne autobiograafia, lk 220 kirjastus Olion 2009 Eestikeelne autobiograafia, lk 221 kirjastus Olion 2009 Eestikeelne autobiograafia, lk 222 kirjastus Olion 2009 Eestikeelne autobiograafia, lk 227–228 kirjastus Olion 2009 album Crossroads Austria edetabel | Kasutatud 08.aprill 2014 Kanada edetabel | Kasutatud 08.aprill 2014 Hollandi edetabel | Kasutatud 08.aprill 2014 "Saksa edetabel | Kasutatud 08.aprill 2014". Originaali arhiivikoopia seisuga 8. aprill 2014. Vaadatud 2. juulil 2022. "Uus-Meremaa edetabel | Kasutatud 08.aprill 2014". Originaali arhiivikoopia seisuga 18. aprill 2014. Vaadatud 2. juulil 2022. Norra edetabel | Kasutatud 08.aprill 2014 Rootsi edetabel | Kasutatud 08.aprill 2014 Šveitsi edetabel | Kasutatud 08.aprill 2014 edetabel | Kasutatud 08.aprill 2014 "USA edetabel | Kasutatud 08. aprill 2014". Originaali arhiivikoopia seisuga 26. detsember 2013. Vaadatud 8. aprillil 2014. "Singlid". Originaali arhiivikoopia seisuga 26. detsember 2013. Vaadatud 8. aprillil 2014. UK singel | Kasutatud 14.04.2014 Eric Clapton, "Autobiograafia". Inglise keelest tõlkinud Siiri Sau. Olion, Tallinn 2009, 352 lk ISBN 9985-66-586-2 EC ametlik koduleht EC Fänniklubi ajakiri diskograafia – MusicBrainz